OTRĀ PASAULES KARA LAIKĀ VĀCIEŠI ČETRUS GADUS BIJA OKUPĒJUŠI PARĪZI,
PAKĻAUJOT FRANCŪŽUS NACISTU VARAI UN NEŽĒLĪBAI.
KAD KARŠ BEIDZĀS, KĀDS NEZINĀMS MODES MĀKSLINIEKS
KĻUVA PAR FRANČU CERĪBU SIMBOLU.
ŠIS IR STĀSTS PAR TO, KĀ JAUNRADE
PALĪDZĒJA PASAULEI ATGŪT DROSMI UN DZĪVESPRIEKU.
IEDVESMOJOTIES NO PATIESIEM NOTIKUMIEM
1955. GADS, PARĪZE
Cienītais, lūdzu!
Citi dizaineri mani neinteresē.
Viņi mani garlaiko. Vienmēr ir garlaikojuši.
Bet, Šanelas jaunkundz, viņš ir Kristiāns Diors.
Beidziet!
Esmu nākusi runāt par modes namu Chanel. Manu atgriešanos.
Manu pirmo kolekciju, kopš kara sākumā slēdzu savu modes preču veikalu.
Dioru šodien godina Sorbonnā.
Vai jūs to zinājāt?
Biju svētlaimīgā neziņā.
Tur notiek
viņa slavenāko tērpu retrospekcija kopš pirmās kolekcijas pirms astoņiem gadiem.
Jā, esmu dzirdējusi, ka Diora kungs tagad ir nervu kamols,
slēpjas no pasaules un jūtas nožēlojami,
jo zina, ka savu slavu nav pelnījis.
Es neesmu... Nē, man ir žēl to Sorbonnā ieslodzīto studentu,
kam šodien viņš jāpārcieš.
Dior! Dior! Dior!
RIŠELJĒ
Labrīt!
Piedodiet par kavēšanos.
Redzu, ka arī jūs esat saviļņoti par šo vēsturisko dienu.
Diora kungs iznāks pēc īsa brītiņa.
Dior! Dior! Dior!
Kļūst arvien sliktāk. Palīdziet man!
Dieva dēļ!
Viņš mani nelaiž iekšā un tagad grib atcelt visu pasākumu.
- Sesila! - Jā?
Cik drīz meitenes var būt gatavas?
Kad vajag?
Tagad.
Zenakēras kundze?
Bonžanas kundze! Sāksim ar modes skati, un Diora kunga lekcija būs uzreiz pēc tam.
Vai ir kāda problēma?
Nē, nekādu problēmu. Vienkārši Diora kungs tā vēlas.
Dior! Dior! Dior!
Tas arī viss, vai ne? Tā ir nāves kārts.
Delaē kundze, lūdzu, pasakiet viņiem. Es...
Es nevaru tur iziet.
Dior! Dior! Dior!
Dāmas, aši! Pirmās pozīcijas, lūdzu.
Aši, aši!
Kundze, mēs vienojāmies, ka šodien vairs nezīlēsiet.
Kungs uzstāja.
Jā, un tagad atkal uzstāju es.
Jums bija jādodas prom, kad bijāt atvedusi veiksmes amuletus.
Mums jāpagriež vēl tikai divas kārtis.
Lūdzu, izbeidziet! Abas, lūdzu.
Kristiān, vairs nav laika. Esmu jau izsūtījusi modeles.
Dāmas un kungi, Kristiana Diora māksla.
Jūs taču zināt, ka patiesībā tā nenozīmē nāvi.
Nāciet! Studenti ir jauni, skaisti un dzīvi.
Viņi uzdos jautājumus, un jūs būsiet izcils.
BĀRA KOSTĪMS
Dior! Dior!
Paldies.
Diora kungs!
Paldies.
Man ir liels prieks sveikt jūs,
pirmo modes mākslinieku, kas uzstājies Sorbonnā mūsu 700 gadu ilgajā vēsturē.
Paldies.
Vai jūs, jau gandrīz desmit gadus būdams slavenākais tērpu mākslinieks pasaulē,
esat priecīgs par to, ko esat radījis, un uzsākto revolūciju?
Vienmēr esmu gribējis
tikai radīt visskaistāko sieviešu apģērbu,
kāds jebkad pastāvējis.
Ar savu pirmo kolekciju 1947. gadā jūs palīdzējāt cilvēcei ieraudzīt skaistumu
un atgūt vēlmi dzīvot pēc Otrā pasaules kara šausmām.
Vai to viņi jums māca?
Šodien šeit esam uzaicinājuši labākos modes dizaina studentus no visas pasaules.
Šis patiešām ir viens no spožākajiem brīžiem manā mūžā. Paldies.
Kungs, ķersimies klāt, labi?
Lūdzu, pirmais jautājums.
Diora kungs, labdien!
Labdien!
Šonedēļ pēc astoņiem trimdā pavadītiem gadiem Parīzē atgriežas Koko Šanela.
Pirms kara viņa bija slavenākā dizainere pasaulē
un sola atgūt savu modes karalienes troni.
Kā jūs to uztverat?
Laikam man būs jāatrod cita vieta, kur sēdēt.
Mode, mode. Kas ir mode? Jūsuprāt, Diors ir mode?
Diora modeļi ir ekstravaganti.
Man nav laika ekstravagancei.
Nē, vienkāršība - tas ir mans stils.
Sievietei nav jāizceļ kleita. Kleitai ir jāizceļ sieviete.
Un tagad, 70 gadu vecumā, jūs atgriežaties.
Tas ir iedvesmojoši.
Lūdzu, mīļā. Es nekad nepametīšu modes namu Chanel.
Nekad.
Es pati to uzcēlu. Paskatieties, ko esmu radījusi!
Tas ir mans vienīgais īstais īpašums.
Un tagad esmu vajadzīga vairāk nekā jebkad.
Godīgi sakot, mīļā, - un nodrukājiet to -
Kristiāns Diors sagrāva franču modi, un es atgriežos, lai to glābtu.
Diora kungs?
Jā?
Vai taisnība, ka vācu okupācijas laikā Parīzē
Koko Šanela slēdza savu ateljē un atteicās radīt kleitas nacistu sievām,
kamēr jūs turpinājāt modelēt un pelnīt naudu?
Lūdzu, uzdosim jautājumus tikai par modi.
Ai, nē. Nē, tas ir ļoti labs jautājums,
un es gribu atbildēt uz jautājumiem, kurus gribat uzdot.
Šanelas jaunkundzei bija savs uzņēmums, un viņa pati pieņēma lēmumu to slēgt.
Es biju...
Es biju nevienam nezināms dizainers, kas strādā pie Lisjēna Lelonga.
Tiem, kas izdzīvoja cauri kara haosam...
četrus gadus ilgā nacistu okupācija bija dzīves tumšākais laiks.
Un jā, mēs tiešām pārdevām savus tērpus nacistu sievām un draudzenēm.
Ir patiesība,
bet aiz tās vienmēr slēpjas vēl cita patiesība.
1943. GADS TREŠAIS NACISTU OKUPĀCIJAS GADS PARĪZĒ
Dāmas un kungi,
ja jums nav pārtikas kartītes, produktus dot nevaram.
Lūdzu, lūdzu, lūdzu.
- Vai varat mani palaist pa priekšu? - Nē. Piedodiet.
- Bet pārtikas dienu no dienas pietrūkst. - Mums visiem.
Nē, man ir jābaro vēl citi.
Lūdzu... tas ir... Mums visiem ir grūti.
Pārtika beigusies! Bodīte slēgta.
Stāt! Parādi dokumentus!
Kāpēc jūs mums katru dienu piesienaties?
Dokumentus!
Jūs mani te redzat ejam katru dienu.
Vai vismaz atdosiet manu fotoaparātu?
Jaunkundz! Piedod, ka tevi apturu, bet mums ir jāredz tavi dokumenti.
Tūlīt.
Kurp tu dodies?
Uz darbu.
- Kā jums šai rītā klājas? - Hans, kā mums klājas?
Garlaicīgi. Man ir garlaicīgi.
Hansam ir garlaicīgi.
Un es esmu vientuļš.
Kā klājas tev, jaunkundz?
Vai tev vairāk ir garlaicīgi vai vientuļi?
Varbūt abējādi?
Laikam būšu atstājusi mājās.
Varu aiziet pēc dokumentiem pusdienu pārtraukumā.
Varbūt mums drošības pēc jādodas tev līdzi?
- Vai tie ir guļamistabā? - Ja tev nav dokumentu, mums tevi jāarestē.
Lūdzu.
Tā ir vienkārša kļūme.
Vienkāršas kļūmes noved pie vienkāršiem risinājumiem.
Ja pretosies, mums diemžēl nāksies darīt tev pāri.
Stāt! Stāt!
Domāji, ar tik stulbām kurpēm varēsi paskriet?
Lūdzu, nē.
- Izbeidziet, lūdzu, nē! - Nekusties!
Nekusties!
Es negribu tev darīt pāri.
- Pasteidzies! - Nekusties!
Nekusties!
Ginter!
Vai tev nekas nekaiš? Malacis. Slazds izdevās ideāli.
- Viņa asiņo. - Žan, paņem ieroci!
- Katerina... - Viss labi, nav manas asinis.
Šim ir nauda.
Labi. Paņem!
Lūk, vienkāršais risinājums.
Ātrāk! Ejam!
Vive la Résistance!
- Palīgā! - Slazds!
Nošauti divi nacistu kareivji. Pretošanās kustība!
Pazūdiet no ielām, viņi arestēs visus!
- Prom! - Uz kuru pusi?
- Visi aizbēga! - Šurp!
Šovakar pie studentiem atgriezties nevari.
- Man tiešām atradīsies vieta? - Jā.
- Mēs par tevi parūpēsimies. - Ātrāk, Žan!
Aiziet, ātrāk!
Kur ir tavs vīrs? Kāpēc viņš nav kopā ar tevi?
Kur tu dzīvo?
- Tur. - Ej mājās!
Ejiet telpās!
Prom no ielām!
Dodieties mājās! Nekavējoties. Aiziet!
Jūs abi, iekšā! Nekavējoties.
- Padzeries! - Paldies.
Ej mājās!
Kur mēs tām ņemsim munīciju?
Mums ir. Šīs pistoles lieti noderēs.
- Kas tās ir? - Vācijā tās sauc par...
Vai tev kāds sekoja uz mājām?
- Nē. - Tiešām? Ārā dzirdēju bļaustīšanos.
Kas esi tu?
Kas tu esi? Atbildi man! Kas viņš ir? Ervē!
Ervē, kas ir šis cilvēks?
Šis ir mans dzīvoklis. Un tu man atbildēsi.
Starp citu, kur ir mana māsa? Kur viņa ir?
Ervē atbildētu uz taviem jautājumiem, bet es lūdzu, lai viņš to nedara.
Paldies.
Tev man ir jāizstāsta, kas notiek.
Tu pārāk satraucies.
Pārlieku, bezjēdzīgi satraucies. Un nervozē.
Un tad tu tikai raizēsies vēl vairāk.
Nē, nē. Nē, piedod! Nē.
Es labprāt jūs slēpju,
bet pretošanās kustība šai apkaimē uzbrūk nacistiem,
un tad tu atved uz šo dzīvokli svešinieku.
Tas ir muļķīgi.
Vai Lelonga kungs šonedēļ izmaksāja algu?
- Mums jāparunā divatā. - Varbūt citreiz.
Zinu, ka tas tevi satrauc, Kristiān, bet tas ir nepieciešams.
Par mani, lūdzu, neraizējies, Ervē.
No kurienes tik daudz naudas?
Nacisti atļāva Lelongam
pārdot kleitas uz Spāniju un Dienvidameriku.
Un vēl gaidāms kaut kāds pasākums, tāpēc darba ir vairāk.
- Ko tu darini? - Balles kleitas.
Balles kleitas?
Vienīgie, kas pašlaik rīko svinības, ir nacisti,
un jūs darināt balles kleitas.
Muļķis esat jūs.
Jūs esat muļķa vecis.
Tev no tā darba jāatsakās.
Un tad mani atlaidīs, ja?
Un tad mums nebūs naudas.
Un ko jūs darīsiet?
Jo gandrīz visa nauda aiziet jums un tam, ko darāt.
Es zinu tikai šo:
tu esi izdarījusi tieši to, ko man solīji nedarīt.
Tev jāatvainojas.
- Ko? - Jā.
Žans dara svarīgu darbu, palīdz parīziešiem cīnīties.
Es atvainojos, Diora kungs, par slikti izraudzītajiem vārdiem.
Un domāju, ka mums visiem ir ļoti paveicies, ka esat Katerinas brālis.
Klau, turpmākās trīs diennaktis nedrīkstam nekur rādīties.
Un neuztraucies - uzreiz pēc tam dosimies prom.
Katerina, es gribu, lai tu, protams, paliec.
Jā? Tu paliksi?
Kad satumsīs, slepus izvedīsim Žanu.
Un tad visi dosimies prom.
Vai tu, lūdzu, varētu ieklausīties tajā, ko saku?
Es nespēju gulēt, ja nezinu, kur tu esi.
Labi, jūs varat palikt.
Labi. Nē, tev taisnība.
Jā, jūs varat palikt.
Varat palikt šeit.
Manuprāt, tā ir labāk. Drošāk.
FRANČU KARAGŪSTEKŅU NOMETNE 50 KILOMETRUS ĀRPUS PARĪZES
Viņa nerunā vāciski.
Neaiztieciet mani!
- Koko! - Kur...
- Andrē? - Un kas esi tu?
Man ir dokumenti, lai aizvestu ieslodzīto numur 4332.
- Andrē? Andrē? - Turi galvu noliektu!
Vai tas esi tu?
Jaunkundz, man teica, ka, atbrīvojot jūsu māsasdēlu,
jums tiek izrādīta personiska labvēlība. Un nevienam par to nav jāzina.
Esmu šeit Andrē dēļ. Man rūp tikai viņš. Varu jums samaksāt. Varu...
- Man ir nauda. - Samaksāsiet?
- Jā, ko vien vēlaties. Man ir nauda. - Domājat - varat mani uzpirkt?
Jūs mani nevarat uzpirkt.
- Nē. - Nē! Lūdzu.
- Nē, nešaujiet! - Pagaidiet! Mums lika atnest naudu -
jaunkundze gribēja teikt to.
Ja tas būtu manā ziņā, viņš būtu beigts.
Varbūt arī jūs.
Par laimi, nav jūsu ziņā.
Lūdzu.
- Ņemiet savu māsasdēlu! - Paldies dievam!
Paldies.
Koko, es tevi mīlu.
- Ejam. Mums vajadzētu... - Brauksim mājās.
Tā. Celies!
Tieši kā lūdzāt, Špaca kungs. Tas ir izdarīts.
Vai viņa bija pateicīga?
Pateicīga?
Kuru tas interesē?
Komandieri Šellenbergu. Viņš grib viņu pēc trim dienām satikt.
Parūpējieties, lai viņa ar baronu nokļūst atpakaļ Ritz.
Sveiki un veseli.
KRISTIĀNS DIORS
PJĒRS BALMĒNS
Vienīgie, kas pašlaik rīko svinības, ir nacisti,
un jūs darināt balles kleitas.
VIESNĪCA RITZ
Kā viņš jūtas?
Jau labāk.
Viņš bija tik mazs, kad nonāca manā aprūpē.
Kad nomira mana māsa.
Viņam mani vajadzēja toreiz un vajag tagad.
Galvenais, ka viņš ir mājās.
Jā, pateicoties tev, baron.
Esmu tava parādniece.
Tu man neko neesi parādā, Koko.
Pat nepaskatījāties!
Balmēna kungs, es negribu tērēt savu dārgo laiku,
lai skatītos uz modeļiem, kas man nepatīk.
Kas tieši jums nepatīk?
LISJĒNS LELONGS MODES NAMA LELONG DIBINĀTĀJS
Es tur neko nesaskatu. Neko.
Tikai ideālu pēcpusdienas tunikas kleitu no melna krepdešīna.
PJĒRS BALMĒNS DIZAINERS
Jums nebija uzdots modelēt tunikas.
Nē, jums bija uzdots modelēt balles kleitas.
RAIMONDA ZENAKĒRA DIREKTORE
Termiņš ir pēc četrām dienām,
un balles kleitas vienmēr ir mazliet ekstravagantākas nekā tunikas.
Tām ir vairāk detaļu.
Kaut kas, Balmēna kungs, tādā stilā.
Diora kungs!
Šī ir ļoti, ļoti skaista kleita.
Un liels paldies, ka uzmodelējāt to, ko jums lūdza uzmodelēt.
- Šī man no jūsu darbiem patīk vislabāk. - Jā. Bravo, Kristiān!
- Tā tiešām ir ļoti skaista. - Paldies.
- Ja tu apskatītu manus zīmējumus... - Jā, labprāt.
Lelonga kungs, es atsakos modelēt, kamēr nepateiksiet, kam tās domātas.
Pjēr, jums vajadzētu atturēties uzdot jautājumus,
uz kuriem negribat saņemt atbildi.
Varbūt man vajadzētu atturēties no modelēšanas, elpošanas.
Pjēr!
Varbūt no eksistēšanas!
Au revoir!
Ļoti gudra iecere, Kristiān.
Un daudzie slāņi ir ļoti rosinoša doma.
Kliente lūdza, lai pielaikošanā esat klāt.
Lūdzu, es nevēlos iesaistīties nekur citur kā vien modelēšanā.
Viņa vēlējās satikt jūs personiski.
Es nespēju. Atvainojiet.
Kristiān, jums tas jādara.
Mēs nevaram pieļaut, ka šie cilvēki vēršas pret mums.
Sūtiet šuvēju.
- Viņa lūdza, lai nākat tieši jūs. - Kāpēc?
Mēs nezinām, kāpēc.
Mēs sūtīsim jūs.
Bet man ir viņas izmēri. Varu viņai uzšūt kleitu bez laikošanas.
Es prasu tik maz.
Un šajā gadījumā jūs prasāt pārāk daudz.
Bet jūs esat bankas prezidents.
Kā to saprast - līdzekļu pārskaitīšana nav iespējama?
No tās naudas ir atkarīga mana ģimene.
Jaunkundz, jums vairs nav piekļuves tam kontam.
Ko? Bet tas ir mans uzņēmums. Mana nauda.
Jūsu partneri kara sākumā aizbēga no valsts.
Un viņi vairs nav mūsu bankas klienti.
Līdzekļi vairs nav uz Vertemēru vārda.
Bet viņi to nedrīkst izlemt bez manas atļaujas.
Varu teikt tikai to, ka viņi to ir izdarījuši.
Jums nav piekļuves tam kontam. Man žēl.
Bet varbūt jums jāvēršas pie nacistiem.
Kā jums nav kauna!
Pietiek. Varat iet.
Kā vēlaties.
Bet viņi var tādas lietas nokārtot.
Kādas lietas?
Saistībā ar ebrejiem.
Tādiem cilvēkiem kā brāļi Vertemēri.
Tā man ir teikts.
Es teicu, lai pasaki Vertemēra kungam, ka man nekavējoties ar viņu jārunā!
Jā, es zinu, ka Ņujorkā vēl ir agrs.
Man vienalga! Ja viņš guļ, pamodini!
Paklausies, stulbā sieviete!
Pasaki Pjēram un viņa dumjajam brālim, ka viņi netiks cauri sveikā.
Tie bandīti mani piečakarēja!
Hallo!
Vienmēr domāju, ka tavi partneri aizbēga uz Ameriku tāpēc, ka iebruka nacisti.
- Bet viņi aizbēga tāpēc, ka tu paliki. - Nav smieklīgi!
Viņi ir tavi partneri, Koko, nevis draugi.
Es gribēju tev iedot lielu summu kā dāvanu.
Es negribu tavu naudu.
Tev jāsamierinās ar manu pateicību.
Es mūžam būšu tev pateicīga par to, ka izglābi Andrē.
Koko, tagad mums ir svarīgākas lietas, par ko raizēties.
Kas notika?
Mans kontakts,
nacists, kurš panāca Andrē atbrīvošanu, pieprasa tikšanos ar tevi.
Kāpēc?
Mēs par to runājām.
Zinājām, ka viņš no tevis, iespējams, kaut ko gribēs
apmaiņā pret Andrē atbrīvošanu.
Jā, bet viņš jau ir atbrīvots.
Koko!
Nevari noskaidrot, ko viņš grib?
Es centos.
Viņi draud mani arestēt, ja to nedarīsi.
Lūdzu. Gribi pasniegt man dāvanu?
Uzskati to par savu dāvanu man.
Satiecies ar viņu šovakar.
Viņš atnāks šurp uz viesnīcu.
Labi, baron, es...
Varbūt viņi man var palīdzēt...
atgūt uzņēmumu.
Esi uzmanīga!
Kara gaita drīz var mainīties par labu sabiedrotajiem.
Tu negribi nonākt tādā situācijā kā es.
Nelaimīgs, ka ar viņiem sapinos.
Tev jābeidz darīt to, ko tu viņa labā dari.
Es ar velosipēdu piegādāju ziņas.
Nemelo man!
Mīlestība pret viņu padarījusi tevi aklu.
Esmu par tevi atbildīgs, Katerina.
Un kāpēc gan?
Kāpēc?
Tāpēc, ka apsolīji mātei, ka par mani parūpēsies?
Panāc, Kristiān!
Viņa ir mūsu dāvana.
Tava un mana.
Baidos, ka drīz vairs ar jums nebūšu.
Tev viņa būs jāuzmana, Kristiān.
Jābūt līdzās, kamēr vien dzīvosi.
Tu esi brīnišķīga.
Gestapovieši.
Ātri. Noskaitīsim lūgšanu!
Viņai būtu patikušas šīs ziedošās puķes.
Tu neesi atbildīgs par mani.
Tu esi atbildīgs par sevi, Kristiān.
Tā ir mana lūgšana par tevi.
- Laba, vai ne? - Tā ir ārkārtīgi skaista.
- Jā. Paldies. Paldies, Kristoval. - Ko...
Ko tu domā par šo?
- Es... - Ko tu domā, Kristiān?
Tu vari labāk. Manuprāt.
Labi, bet, kā to padarīt labāku?
- Kā tu to uzlabotu? - Nē, es... Mana nostāja nav mainījusies.
Nacistu labā nestrādāju.
KRISTOVALS VALENSIAGA DIZAINERS
Pat ja tu mirtu badā?
Valensiagas vārds ar to nebūs saistīts.
Un Lelongs tātad strādā viņu labā?
- Vai tā? - Neesi naivs!
Tu veido tērpus ballei par godu komandiera Šellenberga,
SS vadītāja, vizītei Parīzē.
Man vajag naudu.
Man jāuztur tēvs un māsa.
Viņi negrib, lai sadarbojies ar nacistiem.
- Lūdzu. - Man bija...
Nē, man bija kliente, kas, manuprāt, ir naciste,
un viņa divas reizes lūdza, lai atnāku uz laikošanu.
Es abas reizes atteicos.
Un Lelongs mums nav pateicis, kam mēs tos tērpus veidojam.
Man rādās, ka Lelongs melo, lai jūs pasargātu
un jūs varētu saņemt algu.
Ja šis karš kādreiz beigsies un patiesība nāks gaismā,
viņš jums dod iespēju apgalvot, ka nezinājāt.
Es to nespēju.
Nelabi no domas vien.
Bet saki, kura tev patīk vislabāk?
Tā ar lenti ir...
Nacisti man un Koko Šanelai piedāvāja lielu naudu, lai darinām viņiem tērpus.
- Mēs abi atteicāmies. - Tad kāpēc viņa paliek Ritz?
Es nezinu.
Bet varu pateikt, ka Koko Šanela niknumā kliedza,
kad dzirdēja, ka tuvojas nacisti.
Viss pārējais, ja to nedzirdējāt, ja neredzējāt, ir baumas.
- Tātad tu to redzēji un dzirdēji? - Jā. Jā, es tur biju... Savām acīm un ausīm.
O-la-lā! Ei! Kāpēc visi ir tik nopietni?
Šis ir tikai kārtējais nožēlojamais vācu okupācijas vakars.
Kādu dienu tas viss beigsies, vai ne?
Un šobrīd jums sev jāpavaicā: kad tas notiks,
vai spēsiet sadzīvot ar to, ko izdarījāt?
Mūsu izvēlei, ticiet man, ir nozīme.
Labvakar, Albēr! Kāds mani gaida.
Jaunkundz!
Paldies.
Priecājos iepazīties, jaunkundz.
Barons man par jums tik daudz stāstījis. Jūtos tā, it kā mēs būtu seni paziņas.
Vai esat brits?
Māte bija. Iesim?
Es pat nezinu jūsu vārdu.
Mans uzvārds ir Dinklāge, bet jūs mani varat saukt par Špacu.
Vāciski tas nozīmē "zvirbulis".
Kāpēc viņi jūs tā sauc, Špaca kungs?
Tāpēc, ka esmu kas pilnīgi pretējs zvirbulim
ar tā noplukušajām spalvām un neglīto dziesmu.
Iesim?
- Uztraukumam nav pamata. - Es neuztraucos.
- Vai tad jūsu roka mazliet netrīs? - Varbūt pasakiet, kurp dodamies.
Esmu mums sarunājis jauku galdiņu restorānā Maxim's.
Lūdzu.
Jums jānogaršo šis. Viens no maniem iecienītākajiem šampaniešiem.
Man ir gods būt jūsu viešņai.
Patiesībā jaunkundzei tas ir pilnīgs pārsteigums,
ka viņa ir nonākusi dižā Heinriha Himlera sabiedrībā.
Špac, vai neinformējāt jaunkundzi, kas būs viņas vakariņu biedrs?
Lūdzu, atvainojiet par viņa kļūmi.
Uz jūsu veselību!
Sakiet...
Koko, ko jūs domājat par modes mākslinieku Lisjēnu Lelongu?
Vai viņu ciena?
Zinātāji ne. Viņam nav dizainera talanta.
Esat apbrīnojama.
Retais cilvēks, kas saka patiesību.
Lelongs tikai algo citus, lai tie izdara to, ko viņš nespēj.
Viņš uzliek savu vārdu uz darbinieku radītajiem tērpiem.
Tas ir... Viņš ir haute couture apkaunojums.
Tad kāpēc viņš kļuva par šīs franču modes prezidentu?
Vienkārši. Es teicu nē. Viņš teica jā.
Sakiet man!
Kas tur ir ar tiem smalkajiem franču vārdiem?
Ko nozīmē haute couture?
- Haute couture? - Jā.
Tas nozīmē "pirmšķirīgs šuvums".
Viss, ko savā priekšā redzat, ir darināts ar rokām.
Kvalitatīvi audumi. Tā tiešām ir visaugstākā mode.
Tas prasa 366 stundas, kā minimums, lai to radītu.
Labākais no labākajiem.
Jā.
Un mēs to visu gribējām aizvest uz Berlīni.
- Aizvest? - Jā.
Aizvest. Visu.
Lai padarītu Berlīni par haute couture galvaspilsētu.
Bet Lelonga kungs teica, ka tas nav iespējams,
ja vien mēs nepārvietotu 15 000 cilvēku.
- Vai tā ir taisnība? - Nē.
Tā jau man likās. Es zināju.
Vismaz 20 000.
- Tiešām? - Kas zina?
Vēl šampanieti, lūdzu.
Mums jāparunā par jūsu personiskajām problēmām.
Špacs mani informēja, ka varam jums palīdzēt
kādā biznesa jautājumā.
Jūsu senais draugs barons šo to ir pastāstījis mums,
jūsu jaunajiem draugiem.
Negribu jūs apgrūtināt. Tas...
Vai tie brāļi Vertemēri, jūsu partneri, ir ebreji?
Es pieņēmu sliktu lēmumu.
Jā.
Šī nelietīgā izturēšanās, ko piedzīvojat, diemžēl no viņiem ir gaidāma.
Vai zināt par āriešu likumiem?
Nē, es cenšos palikt neziņā par juridiskajām lietām.
Koko, ziniet, fīrers un es...
Jau savas darbības sākumā sapratām:
lai iznīcinātu ebrejiskumu...
vispirms viņos ir jāizskauž jebkāda doma par savu īpašumu.
Un mēs to darām, atņemot viņiem to, kas viņiem pieder.
Tie var būt mākslas darbi.
Tās var būt viņu mājas, piemēram.
Un kas, jūsuprāt, varētu sekot pēc tam?
Es nezinu. Lūdzu, pasakiet.
Viņu pašcieņa. Cerība. Dvēsele.
Āriešu likumi ļauj mums no ebreja paņemt to, ko gribam.
Saskaņā ar dekrētu viņiem tagad nevar piederēt nekas.
Tāpēc varbūt ļaujiet man tos Vertemērus papētīt.
Par Šanelas jaunkundzi!
Koko.
Diora kungs!
Ko tu te dari?
Man ar jums jārunā.
- Kas viņš ir? - Mana kaimiņa dēls.
Ko tu te dari?
Es atstāšu jūsu dzīvokli, Diora kungs.
Piedodiet, ka sagādāju problēmas un apdraudēju jūsu dzīvību. Es...
Es zaudēju savaldīšanos, bet tev jāpaliek.
Jums būs drošāk, ja es došos prom.
Un es varu palikt pie citiem studentiem.
Esmu izlēmis.
Kas tas ir?
Mana daļa no tā, ko mums vakar iedevāt.
Lūdzu, paturiet savu naudu, Diora kungs!
Un es runāju ar Katerinu. Viņa paliks pie jums.
- Tā būs drošāk mums visiem. - Ņem!
Vai jūs abi gribētu iedzert?
Sakiet, ir taču diezgan aizraujoši te būt, vai ne?
Špaca kungs!
Es ar daudziem esmu vakariņojusi Maxim's.
Ar šo vietu saistās daudz atmiņu.
Bet vai Heinrihs Himlers
ir ietekmīgākais cilvēks, ar ko esat vakariņojusi?
Iespējams, ir bijuši citi.
Uzdrošināšos teikt, ka ietekmīgākais ir sers Vinstons Čērčils.
Drīzāk - bija ietekmīgs.
Bet viņš nevar jums palīdzēt atgūt uzņēmumu.
Vai varu jūs pierunāt
kopā ar mani izmest vēl vienu līkumu, pirms man jūs jāved atpakaļ uz Ritz?
Diez vai esmu gatava vēl kādam lielam pārsteigumam, Špaca kungs.
Nekādu lielu pārsteigumu.
Tikai īsa iepirkšanās.
Gribat aizvest mani iepirkties?
Tik vēlā stundā?
Lūdzu, jaunkundz, ejiet iekšā.
Vai jūs te dzīvojat?
Nē. Dzīvoklis ir pamests. Tagad mūsējais.
Pēc jums.
Jaunkundz, varat izveidot sarakstu, un viss, kas jums patīk, būs jūsu.
Man neko nevajag.
Vai īpašnieki ir ebreji?
Jūs dzirdējāt, ko teica Himlera kungs. Ebrejiem vairs nekas nepieder.
Visu, ko no šeit redzētā vēlēsieties,
es likšu nogādāt uz jūsu luksusa numuru Ritz.
Šī ir jauna pasaule.
Pienācis laiks to pieņemt.
Bez bagātības, bez varas...
mēs visi esam aizstājami.
Bet vēl ir patiesi elegantais.
Neviens nekad nevarētu aizstāt dižo Koko Šanelu.
Tieši tādu es meklēju...
gadiem ilgi.
Ir signāls.
Tas patiešām vēl darbojas.
Tas ir nenovērtējams.
Es galīgi sabojāšu jūsu eleganci, ja man ļausiet.
Kristiān, es vairs nevaru paiet. Nāc pie manis uz mājām!
- Nē, man ir jāstrādā. - Ir nakts vidus.
- Esam galīgi piedzērušies. - Man tas ir jādara.
Darbs, darbs, darbs.
Žak, beidz! Beidz! Nav droši. Nav droši.
Tu raizējies par to zēnu.
- Nē. - Jā, raizējies gan.
Tu nesaproti, par ko runā.
Man jāiet. Jāuzmodelē sasodīta balles kleita.
Tā nav tava vaina.
Kad Kristiānam bija 14 gadu, kāda zīlniece apskatīja viņa plaukstu
un pateica, ka viņš būšot ļoti nabadzīgs.
Viņa arī pareģoja, ka reiz viņš sagādās lielu prieku sievietēm.
Mūsu vecāki smējās vienā gabalā.
Viņā ir tāda labestība,
un tajā pašā laikā viņš var būt ļoti trausls.
Tā ir sarežģīta kombinācija.
Viņš vienmēr par mani ir tik labi rūpējies.
Ervē?
- Hallo! - Man jārunā ar Žanu.
Viņa te nav. Viņš ir pie pārējiem studentiem.
- Nacisti pārgrieza viņu telefonvadu. - Ko? Ak dievs, kad?
Katerina, kas zvana?
Par studentiem.
Būs reids.
Paliec zemē, cūka!
Nē, nē, nē!
Augšā! Nāc šurp!
Kristiān!
Tā ir pasakaina.
Daudz labāka, nekā varēju iedomāties.
Un, protams, daudz labāka, nekā viņa ir pelnījusi.
Šīvakara ballē tā sieviete būs visskaistākā.
Jā. Arī es negaidīju, ka sanāks tik labi.
Bet audums, dizains, kleita...
ne pie kā nav vainīgi.
Samaitāta būs tikai sieviete, kas to drīz uzvilks.
Šovakar ar grandiozu balli sagaidīsim Parīzē
Valteru Šellenbergu.
Kuru?
Valteru Šellenbergu.
Drīz viņu iecels par nacistu ārējās izlūkošanas vadītāju.
Balle? Cik dīvaini.
Tu varētu mani pavadīt.
Iespējams, man šim vakaram ir citi plāni.
Nu, es pavēlu tos mainīt.
Dārgais, tu nevari man pavēlēt.
Diemžēl man jāuzstāj.
Šellenbergs personiski lūdza, lai piedalies.
Ieradīšos pēc tevis 19.00.
Draudziņ, mums vajag vārdus,
- adreses, kontaktus. - Nē...
Ja nepateiksi vārdus, tiksi nogalināts.
Tā tam nav jābūt.
Ķeries klāt pārējiem.
Tu tiksi nogalināts.
Mūsu ziņotāji ir apstiprinājuši,
ka rīt pulksten 11.00
Balāra šautuvē visiem pieciem studentiem izpildīs nāvessodu.
Vai neko nevaram darīt, lai viņus glābtu?
Mums jāsazinās ar pārējām vienībām.
Varbūt mēs viņus varētu atbrīvot pārvešanas brīdī.
Vai tas ir iespējams?
Es nezinu.
Bet mums jāmēģina. Mēs viņam to esam parādā.
Katerina, tev vajadzēs nogādāt dažas ziņas, labi?
Paņem velosipēdu.
Lūdzu, nesūti viņu!
Ervē, lūdzu.
Mums ir jāmēģina.
Es saprotu.
Katerina, priekšējā riepa ir mīksta.
Nekas. Es piepumpēšu.
Tā. Pirmā ir Olivjē.
Otrā - Bernāram.
Pēdējā - Antuānam.
Un mums varbūt būs jāpamet šis dzīvoklis.
Viņi varētu piespiest Žanu runāt.
Viņš nenosauks vārdus.
Kā tu to vari zināt? Kā tu to varētu zināt?
Viņš nenosauks vārdus.
Sveiki! Kas tur ir?
Kristiān, te Lisjēns.
Man steidzami ar jums jārunā.
Kristiān, man vajag jūsu palīdzību.
Ir problēma ar šī vakara kleitu.
Es darbojos virtuvē.
Problēma ar kleitu?
Ir bojājums... Plīsums.
Un kliente jau ir ballē.
Un viņas vīrs ir viens no namatēviem,
un viņš piezvanīja un uzstāja, lai personiski ierodaties un to salabojat.
Ko mēs darām?
Kristiān, tie cilvēki man uzdzen šermuļus.
Man žēl.
Piedodiet, bet uzskatu, ka ir bīstami viņiem atteikt šo nelielo pakalpojumu.
Es jūs ļoti lūdzu.
Labvakar! Laipni lūgti!
Augšā pa kāpnēm, lūdzu.
Ielūgumu, lūdzu!
Es gribu stipru martini.
Ar prieku tev pievienošos pēc tavas tikšanās.
Ielūgumu, lūdzu!
Lūdzu.
Ielūgumu!
Gatava?
- Jaunkundz! - Paldies.
Man vajag vairāk ieroču. Satiksimies tepat.
Esi uzmanīgs, mīļais!
Kusties!
Noliecies! Nekusties!
Aiziet, draņķi!
Jūs vēl varat izglābties, ja pateiksiet vārdus.
Ielūgumu, lūdzu!
- Atvainojiet! - Ielūgumu!
Jā.
- Diora kungs? - Jā.
Man tikai jāsatiek...
Gaidiet šeit!
Šellenberga kungs!
Jaunkundz, cik patīkami!
Patiess gods.
Paldies, Špac, par iepazīstināšanu!
Pagodināta esmu es, Šellenberga kungs.
- Laipni lūgts Francijā! - Paldies.
Es zināju, ka bija vērts visu mūžu gaidīt, lai apmeklētu Parīzi tieši tagad.
Un kāpēc?
Kurš gan varētu pārspēt to, ka mani sagaida Koko Šanela?
Esat dižāka par jebkuru Holivudas zvaigzni.
Nāciet man līdzi!
Nāciet man līdzi, aiziet!
Atvainojiet!
Diora kungs!
Man ļoti patīk Parīze.
Kas te varētu nepatikt?
Man jums ir ziņas. Un tikai jums.
Lūdzu, sēdieties!
Mēs esam uzdevuši tiesām piemērot jūsu biznesam āriešu likumus.
Tieši to jūs gribējāt, jā?
Esmu gaidījusi vairāk nekā 20 gadus.
Tad kā kļūda tā ir?
Es no sirds atvainojos.
Esat pilnīgs amatieris?
Es to salabošu.
Šī ir viņas pirmā tikšanās ar Valteru Šellenbergu.
- Vai saprotat nozīmīgumu? - Jā, kungs, saprotu.
Aiziet, ejiet! Palieciet, līdz būsiet salabojis.
Vai drīkstu, lūdzu, redzēt plīsumu?
Vai atnācāt viens?
Tā nav šuvuma vaina.
Vai jūs esat Kristiāns Diors?
Kā tas gadījās?
Vai esat?
Jā.
Es saplēsu pati.
Kāpēc?
Tāpēc, ka jūs atteicāties mani satikt. Divreiz.
Es nesaprotu, kundze, bet tas nekas.
Jūsu māsa ir Katerina, vai ne?
Vai viņa ir pretošanās kustībā?
Kā jūs to zināt?
Viņiem ir viņas fotogrāfija, ko visiem rāda.
Un es viņu atpazinu, jo mēs gājām vienā skolā.
- Bet viņi nezina, kā viņu sauc. - Kas? Kas viņu meklē?
Gestapo. Viņai draud briesmas.
Viņu tur aizdomās par dalību nesenajā uzbrukumā.
Tur bija fotoaparāts, un ir viņas foto.
Viņi zina, ka viņa ar velosipēdu piegādā ziņas, bet nevar viņu atrast.
Par plīsumu neraizējieties! Ejiet brīdiniet māsu!
Un nestaigājiet apkārt! Ejiet, ejiet!
Kad būsiet izpildījusi mūsu uzdevumu,
jūsu ebreju partneriem vairs nebūs nekādas teikšanas par jūsu uzņēmumu.
Un tas būs atrisināts?
Jā.
Ja neiebilstat... Jūs teicāt "uzdevumu". Kādu uzdevumu?
Jaunkundz!
Tiem no mums, kas izdzīvoja cauri kara haosam...
Mums nav daudz laika.
...četrus gadus ilgā nacistu okupācija...
bija dzīves tumšākais laiks.
Jums jāpalīdz izbeigt karu starp Vāciju un Lielbritāniju.
Ko, lūdzu?
Mēs ilgojāmies...
izdzīvot.
Vai esat lepna un sajūsmināta?
Kā tas būtu iespējams?
Atnāciet rīt pie manis,
un parunāsim sīkāk par to, kas jums jāpaveic.
Dior... Stāt!
Vai izdarījāt visu, lai Šmita kungs būtu apmierināts?
Jā. Un tagad es vienkārši... Es došos mājās.
Jo tas arī ir vienīgais.
Ilgas izdzīvot.
Beidziet, lūdzu! Nē, nē.
Man jaunrade...
bija izdzīvošana.
Tulkojusi Aija Apse